سعودی عربستانده اورته شرق نینگ مهم پروژه لریدن سنلگن حاجی لر و عمره زیارتی اوچون کیلگنلرنینگ یولچیلیکلرینی قوله یلشتیرووچی حرمین سرعتلی ریل پروژه سی عملی بولیب باشلندی.
سعودی عربستان خبر آژانسی گه کوره، جده ده حرمین سرعتلی ریل نینگ آچیلیشنی قیلگن قرال سلمان بن عبدالعزیز، مدینه تامانگه کیته یاتگن ریل گه میندی.
سعودی عربستان ترانسپورت وزیری نبیل بن محمد العمودی، مقدس توپراقلرگه یولچی لیک قیلگنلرگه و عرستان وطنداشلریگه خذمت بیرووچی حرمین سرعتلی ریل تیمیر یولی نینگ آچیلیش مراسمینی اوتکزگن لری اوچون فخرلنگن لیگینی معلوم قیلیب،
حرمین سرعتلی ریل نینگ مکه، جده، قرال عبدالله اقتصادی شهری، قرال عبدالله خلق ارا قونلغه سی و مدینه اوله راق 5 باب توختاو جایی موجود" دیدی.
العمودی، مکه – مدینه اورته سیده گی تیمیر یول اوزونلیگی نینگ 450 کیلو متر ایکن لیگینی و هر ییلی 60 میلیون یولچی گه خذمت بیره جگینی افاده ایتدی.
صنایع منطقه لر، قونلغه و شهر مرکزلرینی بیر – بیریگه قوشه دیگن 450 کیلو مترلیک سرعتلی ریل تیمیر یولی موتر بیلن 4 ساعت بولگن مصافه نی ساعت لیک 300 کیلومترلیک سرعت بیلن 1 ساعت 20 دقیقه گه توشیره دی.
بیرینچی و سونگی توختاو جایلری مکه بیلن مدینه بوله دی.
سعودی عربستان اوتگن ییلی 2 میلیون 400 مینگ اطرافیده حاجی 7 میلون اطرافیده عمره زیارتی مهمانلریگه میزبانلیک قیلگن ایدی.
